Aheru järv

Aheru järv vai Kandsi järv vai Suurjärv om järv Karula ja Harglõ kihlkunna piiri pääl. Tä om Karula korgõmaa kõgõ suurõmb järv, mõtsatsidõ mäki vaihõl. Aheru järvest juusk läbi Lannamõtsa oja. Aheru järv om Õdagu-Võromaa järvist kõgõ suurõmb (234 ha). Innembi om Aheru järvegaq üten tükün olnuq ka Mudajärv, miä täämbädses nakkas jo kinniq kasuma. Viieläjäq ja -kasvoq Aheru järve peetäs Eesti ütes parõmbas kalajärves. Sääl elässeq särg, latik, nurg, kusk, haug, sudak, veidemb om ahunat. Vähäle miildüs kah järv väega, a pall'o tedä inämb alalõ ei olõq. Tuttpütüq, järvekauriq, jõgitiiruq ja pardsiq tahtvaq siiäq umma pessä tetäq.